PRITARTA

Rokiškio rajono savivaldybės tarybos

2023 m. vasario 24 d. sprendimu Nr. TS-

# ROKIŠKIO RAJONO SAVIVALDYBĖS TARYBOS KONTROLĖS KOMITETO 2022 METŲ

# VEIKLOS ATASKAITA

**Įgaliojimai ir darbo tvarka**

Rokiškio rajono savivaldybės tarybos kontrolės komiteto (toliau – Kontrolės komiteto) įgaliojimai nustatyti Lietuvos Respublikos vietos savivaldos įstatyme, Rokiškio rajono savivaldybės tarybos veiklos reglamente.

Kontrolės komitetas dirba pagal savivaldybės tarybos patvirtintą veiklos programą ir reglamento nustatyta tvarka kiekvienų metų pradžioje (iki kovo 31 d.) už savo veiklą atsiskaito savivaldybės tarybai.

**Kontrolės komiteto sudėtis**

Į Kontrolės komitetą įeina vienodas visų savivaldybės narių frakcijų ir savivaldybės tarybos narių grupių, jeigu jas sudaro ne mažiau kaip 3 savivaldybės tarybos nariai, deleguotų atstovų skaičius. Kontrolės komiteto sudėtis patvirtinta 2019 m. balandžio 26 d. sprendimu Nr. TS-76, patikslinta - 2019 m. liepos 26 d. sprendimu Nr. TS-177. Pastaraisiais metais Kontrolės komiteto sudėtis nesikeitė ir 2022 metais buvo tokia:

Valius Kazlauskas (pirmininkas) – Valiaus Kazlausko koalicija „Už laisvę augti“;

Vytautas Vilys (pavaduotojas) – Lietuvos socialdemokratų partija;

Dijana Meškauskienė – Tėvynės sąjunga-Lietuvos krikščionys demokratai;

Gintaras Girštautas – Valiaus Kazlausko koalicija „Už laisvę augti“;

Stasys Mekšėnas – Visuomeninis rinkimų komitetas „Antano Vagonio komitetas“;

Zenonas Viduolis – Visuomeninis rinkimų komitetas „Vieningi su Ramūnu Godeliausku“.

**Komiteto veikla 2022 metais**

2022 metais Kontrolės komitetas savo veiklą vykdė vadovaudamasis 2022 metų veiklos programa. 2022 metais įvyko trys posėdžiai. Du posėdžiai vyko įprastai posėdžių salėje, vienas – nuotoliniu būdu („zoom“ platformoje). Posėdžiuose apsvarstyti 7 klausimai. Informacija apie posėdžius ir juose svarstytus klausimus pateikta lentelėje.

|  |  |  |
| --- | --- | --- |
| Posėdis | Svarstyta | Nutarta |
| 2022-03-23 posėdis (protokolas Nr. KV-10). Dalyvavo 4 komiteto nariai. Taip pat dalyvavo Savivaldybės administracijos socialinės paramos ir sveikatos skyriaus vedėjo pavaduotoja Zita Čaplikienė bei Kontrolės ir audito tarnybos darbuotojai | 1. Informacija apie pokyčius socialinių paslaugų asmenims su negalia srityje (pagal atlikto veiklos audito „Savivaldybės socialinių paslaugų asmenims su negalia prieinamumas ir kokybė“ rezultatus). Pranešėja – Socialinės paramos ir sveikatos skyriaus vedėjo pavaduotoja Zita Čaplikienė. | Pritarta numatytiems pokyčiams. |
| 2. Rekomendacijų įgyvendinimo ataskaitos pristatymas. Pranešėjos – Kontrolės ir audito tarnybos vyriausiosios specialistės: Aušra Beconienė ir Daiva Girgždienė. | Rekomendacijų įgyvendinimo ataskaitai bendru sutarimu pritarta. |
| 3. Informacija apie Kontrolės ir audito tarnybos veiklos plano vykdymą. Pranešėja – savivaldybės kontrolierė Danguolė Namajūnienė. | Bendru sutarimu pritarta. |
| 2022-05-19 posėdis (protokolas Nr. KV-14). Dalyvavo 6 komiteto nariai. Taip pat dalyvavo Savivaldybės administracijos direktoriaus pavaduotojas Valerijus Rancevas bei Kontrolės ir audito tarnybos darbuotojai. | Veiklos audito ataskaitos „Vietinė rinkliava už komunalinių atliekų surinkimą ir tvarkymą“ pristatymas. Pranešėja – Kontrolės ir audito tarnybos vyriausioji specialistė Aušra Beconienė. | Bendru sutarimu ataskaitai pritarta |
| 2. Informacija apie Kontrolės ir audito tarnybos veiklos plano vykdymą. Pranešėja – savivaldybės kontrolierė Danguolė Namajūnienė | Bendru sutarimu pritarta. |
| 2022-11-15 posėdis (protokolas Nr. KV-27). Dalyvavo 4 komiteto nariai bei Kontrolės ir audito tarnybos darbuotojai. | 1. Informacija apie Kontrolės ir audito tarnybos veiklos plano vykdymą. Pranešėja – savivaldybės kontrolierė Danguolė Namajūnienė | Bendru sutarimu pritarta. |
| 2. Kontrolės ir audito tarnybos 2023 metų veiklos plano projekto ir asignavimų plano jam vykdyti pristatymas. Pranešėjos – savivaldybės kontrolierė Danguolė Namajūnienė ir vyriausioji specialistė Aušra Beconienė. | Bendru sutarimu pritarta. |

**Komiteto veikla per 2019-2023 metų kadenciją**

Per 2019-2023 metų kadenciją Kontrolės komitetas suorganizavo 14 posėdžių, kurių metu apsvarstyti 34 klausimai, iš jų 16 – Kontrolės ir audito tarnybos veiklos plano ir jo vykdymo klausimais. Be to, Kontrolės komitetas apsvarstė Kontrolės ir audito tarnybos pristatytų komitetui 14 finansinio ir veiklos audito ataskaitų, išklausė 6 audituotų subjektų vadovų informaciją pagal atlikto audito rezultatus, svarstė kitus komiteto veiklos klausimus. Daugiausiai Kontrolės komiteto narių dėmesio šios kadencijos metu sulaukė Kontrolės ir audito tarnybos atlikti veiklos auditai, ypatingai apie savivaldybės nekilnojamojo turto valdymą bei socialines paslaugas asmenims su negalia. Šių auditų rezultatai neapsiribojo ataskaitų svarstymu komiteto posėdžiuose, bet buvo organizuojami ir išvažiuojamieji posėdžiai, išklausyta atsakingų asmenų informacija apie rekomendacijų įgyvendinimą ir problemas, stebėti reikšmingi pokyčiai šiose srityse.

Dėkoju visiems Kontrolės komiteto nariams, Kontrolės ir audito tarnybos, savivaldybės įstaigų ir atsakingų institucijų, kurių veiklos rezultatus svarstėme posėdžiuose, darbuotojams už bendrą darbą ir pastangas, siekiant skaidresnio, teisingesnio ir efektyvesnio savivaldybės turto ir lėšų valdymo ir naudojimo.